|  |
| --- |
| **Hrvatska turistička zajednica** iz Zagreba, Iblerov trg 10/IV kao naručitelj, koju zastupa mr. sc. Kristjan Staničić, direktor Glavnog ureda (u daljnjem tekstu: Naručitelj)  i  \_\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_,  \_\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_,  ....  (u daljnjem tekstu svaki pojedinačno te svi zajedno kao: Izvršitelj ili zajednica ponuditelja)  i  zaključili su sljedeći:  **UGOVOR**    ***Opće odredbe***  ***Članak 1.***  Ugovor se sklapa između Izvršitelja i Naručitelja radi izvršenja usluga za izradu smjernica za vizualni identitet i imenovanje aplikacije za javne e-usluge (Turističko-informacijski portal) u turizmu na regionalnoj razini te izradu karakterističnih stranica sučelja aplikacija za javne e-usluge u turizmu uz primjenu vizualnog identiteta i naziva aplikacija (TIP, prijava i odjava gostiju)sukladno Dokumentaciji o nabavi koju čine poziv za dostavu ponuda te prateća dokumentacija o žičanim okvirima i skicama ekrana (u daljnjem tekstu sve zajedno: Dokumentacija) i ponudi Isporučitelja od \_\_\_\_\_\_\_\_\_\_\_\_\_\_\_\_ koja je odabrana Odlukom o odabiru ponude od dana\_\_\_\_\_\_\_\_\_ (u daljnjem tekstu: Ponuda), a koja Dokumentacija i Ponuda se prilažu ovom Ugovoru i čine njegov sastavni dio.  Svi uvjeti iz priloženih tekstova obvezuju Izvršitelja.  Ako Izvršitelj ne ispuni ili Naručitelj nakon potpisivanja Ugovora utvrdi da Izvršitelj ne ispunjava neki od uvjeta određenih Dokumentacijom, odnosno da je Izvršitelj dao lažne podatke, Naručitelj ima samostalno i bezuvjetno pravo aktivirati predanu bankarsku garanciju u cijelosti, s time da u tom slučaju ne stječe bilo koje autorsko i srodno pravo nad dostavljenim materijalima u opsegu i vremenu određenom ovim Ugovorom.    Radnim danima u smislu ovog Ugovora smatraju se radni dani prema pravu Republike Hrvatske.  ***Stupanje na snagu, ispunjenje, izmjene i prestanak Ugovora***  ***Članak 2.***  Ugovor se sklapa na određeno vrijeme \_\_\_\_\_\_\_\_\_\_\_\_\_\_\_.  Ugovorne odredbe koje se odnose na trajna prava koja se prenose ili osnivaju ovim Ugovorom te posebne trajne obveze Izvršitelja određene uvjetima Poziva ili ovim Ugovorom ostaju na snazi bez ograničenja.  Poslove iz Ugovora Izvršitelj je dužan izvršiti u četiri faze sukladno opisu i rokovima isporuke navedenom u dokumentaciji za nadmetanje.  Ugovor se sklapa do 31.10.2020. odnosno završava sukladno završetku projekta Hrvatski digitalni turizam.  ***Obveze Izvršitelja***  ***Članak 3.***  Ovaj se Ugovor sklapa radi ostvarenja sljedećih poslova:   * izrada smjernica za vizualni identitet i imenovanje aplikacije za javne e-usluge (Turističko-informacijski portal) u turizmu na regionalnoj razini * izrade karakterističnih stranica sučelja aplikacija za javne e-usluge u turizmu uz primjenu vizualnog identiteta i naziva aplikacija (TIP, prijava i odjava gostiju).   Postupak izrade te sadržaj i opseg isporuka (količina predmeta nabave) detaljno su opisani dokumentacijom za nadmetanje. U sklopu isporuke odabrani Ponuditelj je dužan napraviti pripremu za sve grafičke elemente potrebne programerima za izradu novog Turističko-informacijskog portala na domeni croatia.hr. Isporuka uključuje i dostavu svih traženih stranica i grafičkih elemenata u visokoj rezoluciji u otvorenom formatu (*open file*), te eventualne prilagodbe/korekcije na navedenim elementima u fazi programiranja portala prema uputama Naručitelja.  Dva puta mjesečno odabrani Izvršitelj je dužan održati sastanak sa Naručiteljem o napretku projekta (vezano uz fazu projekta u kojoj se trenutno nalazi) te nakon njega dostaviti zapisnik i pisani izvještaj o provedenim aktivnostima te dati plan aktivnosti za naredni dvotjedni period. Takav sastanak će se odraditi i po završetku svake faze projekta. Naručitelj zadržava pravo da uz 48-satnu najavu sazove dodatan sastanak po potrebi.  Izvršitelj će ugovorne obveze izvršavati u skladu sa sadržajem ovog Ugovora, dokumentacije za nadmetanje te uputama Naručitelja.  ***Autorsko pravo***  ***Članak 4.***  U trenutku plaćanja naknade od strane Naručitelja u visini i prema uvjetima iz ovog Ugovora Izvršitelj u korist i na ime Naručitelja osniva isključivo pravo na iskorištavanje autorskog prava na svim elementima vizualnog identiteta aplikacije za javne e-usluge (Turističko-informacijski portal) u turizmu na regionalnoj razini te karakterističnim stranicama sučelja aplikacije za javne e-usluge u turizmu (TIP, prijava i odjava gostiju), verbalnim, figurativnim i drugima, nastalima na temelju ovog Ugovora, Poziva i ponude Izvršitelja, neograničeno sadržajno, vremenski i teritorijalno te pristaje da vizualnim identitetom aplikacije za javne e-usluge (Turističko-informacijski portal) u turizmu na regionalnoj razini i karakterističnim stranicama sučelja aplikacije za javne e-usluge u turizmu (TIP, prijava i odjava gostiju), djelomično ili u cijelosti, slobodno i neograničeno raspolaže, bez potrebe da prilikom svake uporabe navodi autora.  Izvršitelj jamči da u trenutku sklapanja ovog Ugovora posjeduje sva autorska prava nad bilo kojim od elemenata „Vizualnog identiteta aplikacije za javne e-usluge (Turističko-informacijski portal) u turizmu na regionalnoj razini i karakterističnim stranicama sučelja aplikacije za javne e-usluge u turizmu (TIP, prijava i odjava gostiju)“ (uključujući i sadržajem sve prateće i isporučene dokumentacije) te da ne postoje prava trećih strana koja bi HTZ-u onemogućavala, bilo djelomično ili u cijelosti, iskorištavanje autorskog djela na način određen ovim člankom.  Izvršitelj je bezuvjetno suglasan da u trenutku plaćanja naknade Izvršitelju od strane HTZ-a za HTZ osniva isključivo pravo iskorištavanja bilo kojeg od elemenata „Vizualnog identiteta aplikacije za javne e-usluge (Turističko-informacijski portal) u turizmu na regionalnoj razini i karakterističnim stranicama sučelja aplikacije za javne e-usluge u turizmu (TIP, prijava i odjava gostiju)“ (uključujući i sadržaj sve prateće i isporučene dokumentacije) kao autorskog djela neograničeno sadržajno, vremenski ili prostorno, a što osobito uključuje sljedeća imovinska autorska prava:   * pravo reproduciranja (pravo umnožavanja) * pravo distribucije (pravo stavljanja u promet) * pravo priopćavanja autorskog djela javnosti * pravo prerade.   Izvršitelj je suglasan da HTZ kao nositelj isključivog prava iskorištavanja iz prethodnog stavka ovog članka može bilo koji od elemenata „Vizualnog identiteta aplikacije za javne e-usluge (Turističko-informacijski portal) u turizmu na regionalnoj razini i karakterističnim stranicama sučelja aplikacije za javne e-usluge u turizmu (TIP, prijava i odjava gostiju)“ (uključujući i sadržaj sve prateće i isporučene dokumentacije) kao autorsko djelo upotrebljavati na bilo koji način te svakoga drugog, uključujući i autora/autore, isključiti od takvog upotrebljavanja.  Potpisom ovog Ugovora Izvršitelj ujedno izjavljuje da pri svakoj upotrebi ne želi biti naveden kao autor autorskih djela koja su predmet isporuke HTZ-u, odnosno da posjeduje sve pisane izjave svih fizičkih osoba koje su autori predmetnih autorskih djela.  Izvršitelj je dužan HTZ-u u roku od sedam (7) dana od dana sklapanja ovog Ugovora dostaviti popis fizičkih osoba koje su kao autori (koautori) izradile autorsko djelo te uz isti priložiti pisane izjave kojima iste osobe izjavljuju da ne žele biti navedene kao autori (suautori) autorskih djela koja su predmet ovog Ugovora pri njihovoj upotrebi u javnosti.  U slučaju da Izvršitelj u navedenom roku ne dostavi popis s priloženim izjavama iz prethodnog stavka ovog članka, Naručitelj može raskinuti ovaj Ugovor.  Uz navedena prava Naručitelj u istom trenutku stječe isključivo pravo na žig nad pojedinim elementima kreativnog rješenja (u svim oblicima – verbalni, figurativni i dr.) i njegovo neograničeno korištenje ako ga je Ponuditelj već registirao.  Izvršitelj je dužan Naručitelju nadoknaditi svaku štetu, štititi i braniti Naručitelja na vlastiti trošak od i protiv bilo koje i svih tužbi, radnji, potraživanja, gubitaka ili štete koje proizlaze iz bilo kakvog postupanja Izvršitelja protivnog važećim zakonima ili propisima i/li prava intelektualnog vlasništva trećih osoba kao što su autorsko pravo, pravo industrijskog vlasništva, industrijski dizajn, patenti i dr. Odgovornost Izvršitelja za štetu ograničena je na iznos naknade koju mu je u skladu s ovim Ugovorom platio HTZ. Ograničenje odgovornosti neće imati učinke za slučaj prijevare, odnosno namjernog dovođenja u zabludu.  ***Jamstvo za uredno izvršenje ugovora***  ***Članak 5.***  U roku od najkasnije 15 dana od dana sklapanja ugovora, odabrani Ponuditelj dužan je dostaviti jamstvo za uredno izvršenje ugovora za slučaj povrede ugovornih obveza u obliku bezuvjetne bankarske garancije na poziv s klauzulom „plativo na prvi pisani poziv“ i „bez prava prigovora“. Jamstvo se izdaje u korist Naručitelja, u apsolutnom iznosu izraženom u visini 10% vrijednosti samog ugovora (bez PDV-a) s rokom važenja do ispunjenja svih ugovorom preuzetih obveza plus 30 (trideset) dana respira.  U tekstu jamstva mora stajati obveza banke da će na prvi pisani poziv korisnika jamstva (Naručitelja) bezuvjetno, neopozivo i bez prava prigovora isplatiti bilo koji iznos, a najviše do iznosa jamstva. U slučaju produženja roka izvršenja obveza po ovom Ugovoru iz objektivnih razloga i uz suglasnost Naručitelja, Isporučitelj je u obvezi produžiti rok valjanosti bankovnog jamstva za uredno ispunjenje ugovora za cjelokupno razdoblje za koje se produžava rok izvršenja obveza iz ovog Ugovora plus 30 (trideset) dana nakon ispunjenja ugovornih obveza.  Umjesto bankarske garancije, Ponuditelj može uplatiti novčani polog u traženom iznosu za predmet nabave u korist Hrvatske turističke zajednice, IBAN Naručitelja: HR4224020061100957129, Model: 00, Poziv na broj: OIB Ponuditelja uplatitelja, opis plaćanja: Jamstvo za uredno izvršenje ugovora, HDT nabava 21 – Izrada smjernica za vizualni identitet.  Naručitelj je u obvezi Isporučitelju vratiti bankovno jamstvo za uredno ispunjenje ugovora (bankarsku garanciju/novčani polog) nakon izvršenja svih ugovornih obveza i proteka roka od 30 (trideset) dana respira, ukoliko Naručitelj nije imao prigovore na uredno ispunjenje Ugovora.  Obveza dostavljanja navedenog jamstva/uplate novčanog pologa predstavlja bitan sastojak ovog Ugovora.  U slučaju produljenja trajanja ovog Ugovora, Izvršitelj je dužan izvršiti produljenje dostavljenog jamstva tako da na odgovarajući način udovoljava uvjetima navedenim u ovom Ugovoru.  ***Zajednica ponuditelja i podugovaratelji***  ***Članak 6.***  Sukladno dogovoru svih članova zajednice ponuditelja, Naručitelj će plaćanje vršiti isključivo nositelju zajednice ponuditelja i to:  Ime/tvrtka:  Sjedište:  OIB:  IBAN:  Član zajednice ponuditelja \_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_će izvoditi dio ugovora koji se odnosi na \_\_\_\_\_\_\_\_\_\_\_\_\_\_\_\_\_\_ .  Član zajednice ponuditelja \_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_će izvoditi dio ugovora koji se odnosi na \_\_\_\_\_\_\_\_\_\_\_\_\_\_\_\_\_\_ .  Svaki od članova zajednice ponuditelja solidarno odgovara za obveze zajednice ponuditelja preuzete Ugovorom.  Svaki od članova zajednice ponuditelja suglasan je da uplata Naručitelja na način određen ovim člankom predstavlja izvršenje ugovornih obveza prema svakom od članova zajednice ponuditelja.  Izvršitelj smije tijekom izvršenja ovog Ugovora ugovoriti poslove od strane podugovaratelja samo uz pisanu suglasnost Naručitelja i samo ako predmetni podugovaratelj odgovara stručnim i tehničkim uvjetima iz Dokumentacije za nadmetanje.  ***Plaćanje naknade Izvršitelju***  ***Članak 7.***  Naručitelj je za obavljene poslove prema ovom Ugovoru obvezan Izvršitelju platiti naknadu iz prihvaćene ponude u roku 30 dana nakon svakog ispostavljenog računa u četiri faze plaćanja:  • prva faza u iznosu 20% od ugovorene cijene plaća se po završetku prve faze isporuke  • druga faza u iznosu 40% od ugovorene cijene plaća se po završetku druge faze isporuke  • treća faza u iznosu 20% od ugovorene cijene plaća se po završetku treće faze isporuke  • četvrta faza u iznosu 20% od ugovorene cijene plaća se po završetku četvrte faze isporuke  Izvršitelj je ovlašten dostaviti račun Naručitelju tek nakon što Naručitelj potvrdi uredno ispunjenje pojedine faze isporuke od strane Naručitelja, a u suprotnom dostava takvog računa ne predstavlja temelj za izvršenje obveze Naručitelja iz prethodnog stavka ovog članka.  ***Naknada štete i ograničenja odgovornosti***  ***Članak 8.***  Ako se konačni rok izvršenja usluga produži, osim u slučaju više sile ili drugog kašnjenja uzrokovanog od strane Naručitelja, Naručitelj ima pravo na umanjenje iznosa naknade za izvršenje Ugovora u visini od:   * 1‰ (jedan promil) od iznosa ukupno ugovorene cijene po danu kašnjenja ako je isporuka izvršena u roku koji premašuje ugovoreni rok do najviše 30 dana,, * 2‰ (dva promila) od iznosa ugovorene cijene po danu kašnjenja ako je isporuka izvršena u roku koji premašuje ugovoreni rok za više od 30 dana.   Umanjenje iznosa naknade iz ovog stavka može rasti do najviše 10% ukupne ugovorene cijene.  Ako Izvršitelj kasni s isporukom duljom od dodatnih 25% ugovorenog vremena Naručitelj ima pravo otkazati ovaj Ugovor, a Izvršitelj u tom slučaju nema pravo na nikakvu naknadu za dotad izvršene aktivnosti te je dužan Izvršitelju isplatiti ugovornu kaznu u visini 10% ukupne vrijednosti ponude, a za osiguranje koje će Naručitelj koristiti bankovnu garanciju na prvi poziv izdanu od strane poslovne banke sa sjedištem u Republici Hrvatskoj koju je Izvršitelj obvezan dostaviti Naručitelju, odnosno uplaćeni novčani polog.  Viša sila podrazumijeva svaku nepredvidivu iznimnu situaciju ili događaj izvan kontrole ugovornih strana, koji sprječava bilo koju od njih u ispunjavanju bilo koje od ugovornih obveza, a ne može se pripisati pogrešci ili nemaru s njihove strane te se dokaže nepremostivom unatoč svoj dužnoj pažnji (uključujući npr. i produženje trajanja projekta Hrvatski digitalni turizam). Nedostaci u opremi ili materijalu ili kašnjenje u stavljanju istih na raspolaganje, radni sporovi, štrajkovi ili financijske poteškoće ne mogu se smatrati višom silom.  ***Rješavanje sporova***  ***Članak 9.***  Mjerodavno pravo jest hrvatsko pravo i Ugovor će se tumačiti u skladu sa zakonima Republike Hrvatske.  Ugovorne strane suglasne su da će sve eventualne sporove koji potječu iz Ugovora nastojati riješiti sporazumno. Ako se sporazum ne postigne u roku od 60 dana od dana obavijesti jedne strane drugoj da je došlo do spora, svi sporovi ili zahtjevi koji proizlaze iz ili su u vezi s ovim Ugovorom, uključujući sporove koji se odnose na valjanost, povredu, raskid ili ništavost Ugovora, konačno će se rješavati pred Trgovačkim sudom u Zagrebu.  ***Završne odrebe***  ***Članak 10.***  Ako bi se za neku od odredbi ovog Ugovora naknadno utvrdilo da je ništetna, ta činjenica neće imati učinka na ostale odredbe ovog Ugovora, a Ugovor ostaje valjan s time da se ugovorne strane obvezuju da će ništetnu odredbu zamijeniti valjanom koja će u najvećoj mogućoj mjeri omogućiti ostvarivanje cilja koji se htio postići odredbom za koju je ustanovljeno da je ništetna.  ***Članak 11.***  Ovaj se Ugovor sklapa u \_ (\_\_\_\_\_\_\_) jednakovažeća primjerka, po 2 (dva) za svaku ugovornu stranu. |

Zagreb, \_\_\_\_\_\_\_\_\_\_\_\_\_\_2020.

|  |  |  |
| --- | --- | --- |
| Za Hrvatsku turističku zajednicu  \_\_\_\_\_\_\_\_\_\_\_\_\_\_\_\_\_  mr. sc. Kristjan Staničić  direktor Hrvatske turističke zajednice |  | Za \_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_  Predsjednik/član uprave/direktor  Za \_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_  Predsjednik/član uprave/direktor  ... |